b"\n_START_ARTICLE_\nNevlje\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno izpeljano ali iz mno\xc5\xbeinskega etnonima Nevbl'ane, Nev\xd1\x8al'ane, Nevel'ane ali iz slovanskega osebnega imena Nevel'\xd1\x8c, Nevel'a, Nevol'a. Ni pa izklju\xc4\x8deno, da je ime predslovansko prevzeto iz priimka N\xc4\x93via ali N\xc4\x81via, ki je dalo tudi anti\xc4\x8dno krajevno ime N\xc4\x81vissus, sedaj Ni\xc5\xa1 v Srbiji. Isto osnovo lahko vsebuje tudi predromansko nova, nove v pomenu visokogorska dolina, dolinski potok. V arhivskih zapisih se kraj omenja leta 1228 Nawel in 1498 Newla. Po kraju se imenuje tudi reka Nevljica."